
Farnosť Kotešová Narodenia Panny Márie, Kráľovnej anjelov
Kotešová 530, 013 61, +421(0)415575636, kotesova@dcza.sk, www.kotesova.fara.sk
	
Farské oznamy
Trinásta nedeľa v Cezročnom období – rok A (28. 6. 2026)
	Pondelok
	Sv. Petra a Pavla, apoštolov, slávnosť, prikázaný sviatok
	17.00 Oblazov a 18.30 Kotešová

	Utorok
	Prvých sv. mučeníkov Cirkvi v Ríme
	6.45

	Streda
	
	

	Štvrtok
	
	

	Piatok
	Sv. Tomáša, apoštola, sviatok, prvý piatok
	19.00

	Sobota
	
	18.00 Oblazov

	Nedeľa
	Sv. Cyrila a Metoda, slovanských vierozvestov
	8.00 a 10.30



Od 1. 7. by som išiel na dovolenku do budúceho štvrtku. Z tohto dôvodu sv. omše v našej farnosti sú upravené. Počas mojej neprítomnosti ma bude zastupovať dp. Marián Majda, farár z Veľkého Rovného. Ak by ste potrebovali nevyhnutnú pastoračnú službu, prosím, aby ste ho kontaktovali na tel. č. 0907 103 217.
Tento týždeň je prvý piatok v mesiaci. Spovedať budem len v pondelok a utorok pred sv. omšami.
Po sv. omši je zbierka na dobročinné diela Svätého otca. Lektori si môžu v sakristii vyzdvihnúť nový rozpis služieb.
„Žilinská diecéza a Farnosť Višňové Vás pozývajú na tradičnú Diecéznu mariánsku púť pri príležitosti sviatku Návštevy Preblahoslavenej Panny Márie, ktorá sa uskutoční 4. – 5. júla 2026 vo Višňovom.
[bookmark: _GoBack]V dňoch 3. – 5. júla 2026 sa v Terchovej uskutočnia Cyrilometodské dni. Vrcholom osláv bude slávnostná svätá omša na vrchu Oravcové v nedeľu 5. júla o 11.00 h., ktorú bude celebrovať žilinský biskup Mons. Tomáš Galis. Na svätú omšu je možné putovať aj na bicykli v rámci cyklopúte. Po skončení svätej omše otec biskup požehná bicykle i všetkých pútnikov. Kompletný program podujatia je k dispozícii na plagáte.
Chcel by som sa poďakovať všetkým, ktorí pomáhali pri príprave Stretnutia priateľov Valchovej, obecnému úradu  v Kotešovej na čele s p.starostom, taktiež p. starostovi a obecnému úradu vo Svederníku, za materiálnu podporu rodinám Hozákovej, Danišovej, Žilinčárovej, Dornákovej, zeleninárovi Tomášovi a poľovníkom. Ďalej hasičom, zdravotníkom, tým, ktorí vyvážali ľudí, p. organistke a nášmu zboru, p. kostolníčke, tým, ktorí varili guľáš a čistili zeleninu, dobrovoľníkom ktorí obsluhujú, harmonikárom, tým, ktorí maľujú deťom na tvár, pokosili trávu a pripravili kaplnku a zvlášť chalanom, ktorí za tým všetkým stoja, aby to išlo, Braňovi Grofčíkovi, Peťovi Hadrbolcovi, Tomášovi Rybárikovi, Jankovi Sandánusovi, Peťovi Jandačkovi a Milanovi Bárdymu a všetkým, ktorí nejakým spôsobom prispeli, aby sme mali pekný deň. Ďalej sa chcem poďakovať za vaše modlitby a obety, upratovanie, kvetinovú výzdobu, finančnú podporu našej farnosti. Na budúci týždeň prosím o upratovanie skupinu č. 20. Želám vám peknú nedeľu. Nezabudnite sa pred obedom spoločne ako rodina pomodliť a v týždni si požehnať jeden druhému. A teraz pozývam na občerstvenie...
Kto by si chcel vypočuť zaujímavé svedectvo obrátenia rapového speváka Momo môže si ho vyhľadaťna adrese: https://youtu.be/w9aQNJ4USZ0?is=kdLznpRct8Sr-omF 
Farnosť Považská Bystrica - Rozkvet vás srdečne pozýva na sprevádzanie v prvých rokoch manželstva (do max. desiateho roku manželstva) s názvom SPOLU RÁSŤ. Prvé stretnutie sa uskutoční 20. septembra 2026 v čase 16:00-18:30 v Pastoračnom centre pri kostole na Rozkvete. Je možné prísť aj s deťmi, o ktoré sa postarajú animátori. Na akciu je potrebné sa prihlásiť cez formulár, ktorý nájdete na plagáte (tu je možné si to upresniť, ak si dáte formulár aj na vaše farskú stránku alebo - na stránke saletinirozkvet.webnode.sk alebo FB - Saletini Rozkvet). Prihlasovanie je možné do 30. júna 2026.
